《和平甫越州》
宋代·沈遘

六朝开国尽东州，此地常居第一流。四海今皆归圣主，万兵犹得视元侯。

江山执胜登临好，市邑空残赋役稠。我去正应千百虑，不知能复纵吟不。

作者简介：（1028—1067）杭州钱塘人，字文通。仁宗皇祐元年进士。历江宁府通判、知制诰、知杭州。明于吏治，令行禁止。召知开封府，迁龙图阁直学士，拜翰林学士、判流内铨。母亡既葬，庐墓下，服丧未竟而卒。有《西溪集》。